Investeringer for 30 millioner skal styrke Mekoprint og fastholde de cirka 100 ansatte, de har i deres Aalborg-afdeling.

Større automatisering, en ny fiberlaser og en ny forsendelsesbygning. Det er de tiltag, der skal fastholde den aalborgensiske metalvirksomhed Mekoprints industrielle produktion og arbejdspladser i Nordjylland. Der er afsat 30 millioner kroner til de nye projekter, men de penge er formentlig hurtig tjent hjem igen. Administrerende direktør Esben Kold udtaler, at de nye tiltag allerede har ført til henvendelser fra potentielle kunder. Forventingen er, at der skabes en større ordretilgang og bedre konkurrencedygtighed, så man kan fastholde de omkring 100 arbejdspladser, de pt. har i Aalborg. Mekoprint har også ansatte i Polen og Asien.